Luster

Luster je vrsta lampe koja se kači na plafonu, pa se često može naći i pod nazivom plafonska lampa. Osnovna namena lustera je sabiranje većeg broja svetslosnih izvora. Historija U početku su to bile sveće pa se i danas u crkvama mogu pronaći lusteri na kojima se nalazi veliki broj sveća. Ovakvi lusteri su bile osnovne karkateristike balskih dvorana u svim poznatim palatama širom Evrope. To su bili najčešće viseći lusteri za izuzetno bogatom dekoracijom. Ukrašavani su pre svega raznim vrstama kristala pa čak i dragim kamenjem. Osnova lustera je često pozlaćivana. Međutim, prelaskom na električne sijalice nije bio neophodan veliki broj sijalica pa je osnovna namena izgubljena, ali je ostao kao veoma važan detalj enterijera. Sa pronalaskom električne sijalice često se oko same sijalice stavljaju kugle od obojenog stakla kako bi povećao disperziju svetlosti ali i umanjio sam osvetljaj sijalice. Koriste se i kugle u boji kako bi se postizali odgovarajući dekorativni efekti. Pored visećih lustera sve češće su u upotrebi plafonjerke. Kod njih je svetlosni izvor za razliku od visećih lustera neposredno uz sam plafon. I one često imaju omotač od belog ili blago obojenog stakla ili plastike. Zanimljivost Najveći luster na svetu nalazi se u novoj džamiji u Abu Dabiju, i ukrašen je Svarovski kristalima . Galerija Navodi